Sarah Micallef Muscat ħa tkun waħda mid-diretturi tad-drama ġdida Chalet. Hi ħa tkun qed tidderiġi l-proġett flimkien ma' Steven Dalli. Mhux normali li naraw mara f'din il-pożizzjoni, iżda ċertament juri li hawn nisa kapaċi f'din l-industrija sabiex jidderiġu u jmexxu proġetti bħal dawn. Sarah qasmet l-aħbar fuq il-mezzi soċjali tagħha fejn kitbet, "Ilni nixtieq nitkellem dwar dan għal xi żmien, u peress li din il-ġimgħa kienet mimlija avvenimenti irrid ninkludi l-aħbarijiet tajba kollha tiegħi f'post wieħed. Din is-sena ġejt avviċinat mid-duo mill-aqwa li huma Justin Farrugia u Steven Dalli minn Sharp Shoot Media Ltd. Tkellimna dwar l-imħabba tagħna lejn il-films u l-istejjer." Hi tkompli tgħid, "Bħalissa, kif qed nikteb dan il-post, għadni ma nistax nemmen li ġejt imbierka b'din l-opportunità. Huwa ta' unur li nħabbar li jien ko-direttriċi ta' dan il-proġett brillanti 'Chalet' miktub mill-eċċezzjonali Simone Spiteri. Dan il-proġett se jkun l-ewwel tax-xorta tiegħu, billi se jkun l-ewwel produzzjoni ta' GO Original f'Malta grazzi għal GO." Sarah tispjega, "Jien se nkun grata għal dejjem lejn Justin u Steve talli ħasbu fija għal dan il-proġett. Inħossni kuntenta li qed naħdem flimkien ma' nies li nammira. Id-direzzjoni tal-films dejjem kienet mira tiegħi u kull jum ma' dan it-tim ta' atturi u krew hija avventura divertenti. Nifhem li l-età tiegħi tista' tqarraq, u n-nisa f'din l-industrija jista' jkollhom sellum aktar iebes biex jitilgħu imma jien qatt mhu se nieħu dan bħala fatt. Inħossni grata ħafna li ltqajt ma' tim li jinjora dak li ma jimpurtax u jiffoka fuq it-talent li għandu." Sarah tkompli tgħid, "Rigward it-tieni aħbar tiegħi, ninsab ferħan ħafna li nara li 'Ħabbilni Ħa Nirbaħ - Ħabbilni Ħa Nirbaħ ġie nominat għall-Aħjar Film fil-Malta Film Awards, fost 5 kategoriji oħra nominati. Dan il-film finalment ġie rikonoxxut għal dak li hu. Tajjeb lil Mario Azzopardi talli għamel xogħol tal-arti." Hi tagħlaq billi tgħid, "Aħbarijiet kbar bħal dawn dejjem jagħtuni l-kuraġġ biex naħdem aktar u b'aktar imħabba lejn l-arti." Aħna f'isem it-tim ta' Gwida.mt, nifirħu lil Sarah u nawgurawlha aktar u aktar suċċess f'din l-industrija li tant tħobb. Wieħed jista' jara t-trailer ta' dan il-proġett billi jidħol HAWN . Miktub Minn Iħobb il-lingwa Maltija u jsegwi b'mod attiv ix-xena mużikali lokali. Id-dinja tal-ispettaklu taffaxxinah u l-għaxqa tiegħu jara xows differenti. Biex jirrilassa Emil jieħu gost imur ħdejn il-baħar u fil-kampanja, hemm isib ftit kwiet 'il bogħod mill-ġenn. L-Ilbies Tal-Maskri Barra Fil-Pubbliku Kapaċi Tiswa Agħar u Ma Tagħmilx Sens Skont Il-Patoloġisti Jidher Li L-Omricon Għandu Effetti Kemxejn Differenti Mill-Varjanti L-Oħra! -X'Inhuma? Araw X'Inhuma S-Sintomi Tal-Varjant Omicron Skond Dr. Frank Portelli "Qed Jgħidu Li Ħallejt Lil Sacco Barra Jew Li Ħallieni Waħdi Għas-Sing-off, Li Żgur Ma Kienx Il-Każ" - Celine